Aalborg Stiftstidende, 1839-02-22
i Kjøbenhavns Universitets Virksomhed fra Juni 1837 til November 1838. (Fortsat.) Da den nye Universitetsbygning var fuldført, og de midlertidigt afbenyttede Auditorier i Communitetsbygningen derved vare blevne ledige, var Consistorium betænkt paa en Ombygning af den sidstnævnte, meget ufordeelagtigt indrettede Bygnings Jndre. Denne Ombygning blev fuldfort under Bestyrelse af Universitetets Qvæstor, Bankdirecteur Bang, i 1837. Den benyttes nu til Bolig for Professorerne, en Pedel, til Universitetets og Communitetets Contoir- og Archiv-Localer samt til det mineralogiske og 30ologiske Cabinet, hvilke derved fik et hidtil savnet, passende Locale. Ombygningen kostede 18,500 Rbd. J Forbindelse med dette Arbeide vare tillige betydelige Reparationer foretagne ved Bygningens Ydre, hvorved Omkostningerne beløb sig til over 3000 Rbd. J Communitetsbibliotheket havde efterhaanden en Mængde Bøger opdynget sig, som baade i sig selv vare uden Værd og aldeles paa urette Sted i en Bogsamling, der havde den særegne Bestemmelse, at lette de akademiske Studiers Fremgang, og derfor er omtrent Halvdelen (3870 Bind) bleven udskudt. Paa Valkendorphs Collegium er et Bibliothek paa over 4000 Bind. Da dette kun er lidet brugbart og aldeles ubrugt, har man foreslaaet at det skulde sælges, at den Bygning, hvori det opbevaredes, skulde indrettes til Bolig for nogle Studerende; og at en Capital af 1000 Rbd., som ere skjænkede Collegiet af Etatsraad Estrup, skulde anvendes til denne Ombygning. Det mere detaillerede Forslag til denne Plans Udførelse var dog endnu ikke udarbeidet, da Clausens historiske Fremstilling udkom. Paa Ehlers Collegium ere otte nye Friboliger blevne indrettede; efterat to store Localer, som have været afbenyttede til Forelæsninger, vare blevne ledige ved den nye Universitetsbygnings Opførelse. Ogsaa ere saavel Ehlers Collegium som Valkendorphs blevne betydeligt reparerede og udbedrede. Fundatsbestemmelserne for de akademiske Legater ere blevne nærmere undersøgte; og hvor det viste sig, at disse vare mindre nøiagtigt overholdte, tildeels som Følge af den ved Pengevæsenets Forandring indtraadte Formindskelse af den oprindelige Legat capital, eller at der i Fundationernes Bestemmelse savnedes fornøden Nøiagtighed, er ved Forhandlinger den tilbørlige Overeensstemmelse og Fasthed bleven tilveiebragt. En Jndstilling af Qvæstor angaaende Anvendelsen af de Fiurenske Legater havde Universitets-Directionen bifaldt, uden at Sagen var bleven bekjendt for Consistorium, uagtet dette ifølge Fundatsen skal bestyre, haandhæve og forsvare Legatet saaledes, at dette ikke forgaaer eller anvendes urettelig. Det indgav derfor et Andragende til Directionen for at bevirke en Forandring i den fattede Beslutning og en Anvendelse, som var mere overeensstemmende med Fundatsen, hvilket ogsaa lykkedes. Med Hensyn til de Totrediedele af de oplagte Stipendier, som ere bestemte til at udbetales de fra de lærde Skoler dimitterede Supendiarii i det første akademiske Aar, er man bleven enig om, at beføielsen til at oppebære denne Understøttelse skal beroe paa Udfaldet af examen philologicum og philosophicum, men de nøiere Bestemmelser, hvorom betydelig Meningsforskjel har fundet Sted, ere endnu ikke paafulgte.